કચ્છી લોહાણા સામેની મૅચમાં ગુર્જર સુતારની ટીમે ટૉસ જીતીને પહેલાં બૅટિંગ કરી હતી અને ૧૦ ઓવરમાં ૭ વિકેટે ૮૦ રન કર્યા હતા. ગુર્જર સુતારનો ઇન-ફૉર્મ બૅટ્સમૅન ધર્મેશ અનુવાડિયા ગઈ કાલે ખાતું ખોલાવ્યા વગર જ આઉટ થઈ ગયો હતો અને આગલી બન્ને મૅચોમાં હન્ડ્રેડ-પ્લસનો સ્કોર (૨૫૯ અને ૧૨૫) નોંધાવનારી આ ટીમ ૮૦ રન જ કરી શકી હતી. ટૉપ-સ્કોરર નિમેષ વિસાવડિયા રહ્યો હતો, જેણે ૧૩ બૉલમાં અણનમ ૨૮ રન કર્યા હતા. બોલિંગમાં રાહુલ ઠક્કર અને ધ્રુવ ઠક્કરે અનુક્રમે ૨૨ અને ૨૩ રન આપીને બે-બે વિકેટ લીધી હતી.